વળી, વેંકટાચલ પર્વત – કે જ્યાં ભગવાન વિરાજે છે -ને ભગવાનનું જ રૂપ મનાય છે માટે અહીં ચપ્પલ કે અન્ય પગરખાં પહેરીને જવાતું નથી. મંદિરમાં ભગવાનના ત્રણ વાર દર્શન થાય છે. સવારમાં(વિશ્વરૂપ દર્શન), બપોરે અને સાંજે. આ ત્રણ દર્શનનો કોઈ શુલ્ક લેવામાં આવતો નથી જ્યારે બીજાં અન્ય દર્શન માટે ભક્તોએ શુલ્ક આપવાનો રહે છે. બાલાજી પ્રભુની સંપૂર્ણ મુર્તિના દર્શન માત્ર શુક્રવારના દિવસની સવારે જ્યારે અભિષેક કરવામાં આવે છે ત્યારે થાય છે.